Andrew Fisher (friidrettsutøver)

Andrew Fisher (født 15. desember 1991) er en jamaicanskfødt friidrettsutøver som konkurrerer i sprintløp. Han har representert Bahrain siden 2015.Track Alerts - Three Jamaican athletes switch allegiance to Bahrain , besøkt 15. august 2017. Hans fremste internasjonale meritt er gull på 100 meter under CAC-mesterskapet i friidrett 2013.

 Idrettskarriere 
 2013 
Fischer deltok i CAC-mesterskapet i friidrett 2013 (Central American and Caribbean Championships - Det sentralamerikanske og karibiske mesterskapet i friidrett). På 100 meter satte han personlig rekord med 10,07 sekunder i innledningsheatet, og vant finalen med tiden 10,14. I tillegg kom Jamaica på andreplass på 4 x 100 meter stafett.CACAC Athletics - XXIV Campeonato Centroamericano y del Cariba, besøkt 15. august 2017.

 2014 
Han deltok på 4 x 100 meter stafett under Stafett-VM i friidrett 2014 (IAAF World Relays), og løp i innledningsheatet der Jamaica satte ny mesterskapsrekord på 37,71.IAAF - World Relays - 4 x 100 Metres (1 lap) Men - Round 1, besøkt 15. august 2017. Han løp ikke selve finalen, men Jamaica vant denne med tiden 37,77.IAAF - World Relays - 4 x 100 Metres (1 lap) Men - Final, besøkt 15. august 2017. 

 2015 
Den 11. juli 2015 brøt han 10-sekundersgrensen på 100 meter, da han løp på 9,94 med 1,4 m/s medvind, under stevnet Meeting de Atletismo Madrid. 

 2016 
Han representerte Bahrain under Sommer-OL 2016 i Rio de Janeiro, der han ble diskvalifisert for tyv i semifinalen på 100 meter. Han løp på 10,12 i innledningsheatet, og ble nummer to i sitt heat.

 2017 
I Islamic Solidarity Games 2017 kom Fisher på andreplass på 100 meter, bak Ramil Guliyev fra Tyrkia. Han fullførte ikke 200 meter, men deltok også på Bahrains stafettlag som vant 4 x 100 meter stafett. 

Han representerte Bahrain under VM i friidrett 2017, men ble slått ut i semifinalen på 100 meter der han løp på 10,36 og fikk 22. beste tid.

 Referanser 

 Eksterne lenker 

  Profil hos All-Athletics 

Kategori:Jamaicanske sprintere
Kategori:Bahrainske sprintere
Kategori:Deltakere for Bahrain under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Bahrain under VM i friidrett 2017
Kategori:Fødsler i 1991